אד שירן, מגה סטאר, יכול לשחק אותה בקלות אני סטאר, ומצד שני הוא ככל הנראה יודע, שאם רוצים לשמר את המעמד -דואט עם מגה סטאר כמו ג'סטין ביבר יכול להוות כלי תחזוקה לא רע להמשך הקריירה. מכל מקום, למאזינים לא ממש משנים המניעים לדואט. לא בטוח שהשיר הזה נועד לסייע לנו להבין את נפשם של הזמרים – האם הם במצב של חרדה אנטי חברתית. בסך הכל הוא מייצר ווייב טוב, ואם הבנת ממנו משהו על עצמך – הרווחת.
לא ביבר ולא שירן נשמעים מוטרדים מדי. למה הם צריכים להיות? הלחן, ההפקה הם מיינסטרים מרוכך. "לא אכפת לי" אינה מעורר סערה דרמטית, אפילו לא דפיקות לב. זה פשוט מתנגן הכי נונשאלנט, מזדמזם כמה דקות וממשיך הלאה. למעשה, שני הקולות של הזמרים מתמזגים בצורה חלקה כל כך עד שלפעמים קשה להבחין מי שר איזו שורה.